text: таскескен абай облысы үржар ауданындағы ауыл, қоңыршәулі ауылдық округі орталығы. аудан орталығы үржар ауылынан қарай 70 км-дей жерде. қарауылтөбенің етегінде, тарбағатай тау жоталарының күнгей беткейінде, ойпаңда орын тепкен. ауыл ортасынан қарақол өзені ағып өтеді. 1999 жылы жергілікті тұрғындар саны 4225 адам (2127 ер адам және 2098 әйел адам) болса, 2009 жылы 2999 адамды (1460 ер адам және 1539 әйел адам) құрады. ауыл іргесі 1928 жылы ауыл шаруашылығын ұжымдастыруға байланысты қаланған. 1970 жылы ұжымшар негізінде құрылған сүт өндіру бағытындағы “қазақстан” кеңшары мен қоңыршәулі ауылдық кеңесінің орталығына айналды. 1981 97 жылдар аралығында өзімен аттас ауданның орталығы болды. оның негізінде мұнда бірнеше шаруа қожалықтары мен өк-тер құрылды. округте мал шаруашылығы және жер өңдеу кәсібі қатар дамыған. жеке кәсіпкерлер негізінен күнбағыс, картоп, қарбыз өсірумен шұғылданады. суармалы жер алабы мол. ауылда жалпы білім беретін екі мектеп пен бір үржар колледжі (бұрынғы училище) бар. сондай-ақ, мәдениет үйі, пошта байланысы, мешіт қызмет көрсетеді. таскескен мешіті тек шқо бойынша ғана емес, республика көлемінде тәуелсіздік алғаннан кейін алғаш салынған ғибадат үйлерінің қатарында. оның іргетасы 1991 жылы қаланған болатын.